Diari Oficial de la Generalitat Valenciana


Sumari del DOGV 4205, del 07-03-2002 (2002/1872)

ORDRE de 14 de febrer de 2002, de la Conselleria de Cultura i Educació, per la qual s'atribuïx la denominació específica de La Encantá a l'Institut d'Educació Secundària de Rojales d'Alacant.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4205

Data del DOGV
:   07-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/1872


Data del document
:   14-02-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Rojales
    * ensenyament secundari

ORDRE de 14 de febrer de 2002, de la Conselleria de Cultura i Educació, per la qual s'atribuïx la denominació específica de La Encantá a l'Institut d'Educació Secundària de Rojales d'Alacant. [2002/X1872]
  
El Consell Escolar de l'Institut d'Educació Secundària de Rojales va aprovar sol·licitar per al mencionat centre la denominació específica de La Encantá. Esta proposta fou aprovada pel Consell Escolar Municipal de Rojales en la sessió del dia 25 de juny de 2001, i disposa de l'informe favorable de la Inspecció Educativa de la Direcció Territorial de Cultura i Educació d'Alacant.
  
La denominació específica de La Encantá s'inspira en una llegenda que transcorre durant la nit màgica de Sant Joan, quan havent passat cent anys del corresponent encantament, una dona apareix vestida de blanc al pujol Cabezo Soler. En aquella muntanya, ella espera un jove de valor provat, perquè la duga en braços i vença els monstres que es troba al seu pas de camí al riu Segura, on el contacte dels peus de la protagonista amb l'aigua farà desaparéixer el dit encantament.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 3.2 del Reglament Orgànic i Funcional dels Instituts d'Educació Secundària aprovat pel Decret 234/1997, de 2 de setembre, del Govern Valencià, i publicat en el Diari Oficial de la Generalitat Valenciana, de 8 de setembre, establix que una vegada creat l'institut, el consell escolar podrà proposar-ne a la citada Conselleria la denominació específica, després de l'informe previ favorable del consell escolar municipal o, si no n'hi ha, del ple de l'ajuntament corresponent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de La Encantá a l'Institut d'Educació Secundària de Rojales, codi 02938823.
  
DISPOSICIÓ ADDICIONAL
  
La dita disposició s'inscriurà al Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Conformement amb el que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra la present ordre, que posa fi a la via administrativa, s'hi podrà presentar, potestativament, recurs de reposició, o bé plantejar-hi directament recurs contenciós administratiu, en els terminis i davant els òrgans que s'indiquen tot seguit:
  
a) El recurs de reposició s'haurà d'interposar davant el conseller de Cultura i Educació, en el termini d'un mes comptador a partir de l'endemà de la seua publicació.
  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació.
  
València, 14 de febrer de 2002
  
El conseller de Cultura i Educació,
  
p.s.R. (art. 4.1 del Decret 111/2000,
  
DOGV núm. 3798, de 21 juliol),
  
la subsecretària, CARMEN NÁCHER PÉREZ